CELEX: E2008J0006
Language: da
Date: 2009-05-13
Title: Domstolens dom af 13. maj 2009 i sag E-6/08 — EFTA-Tilsynsmyndigheden mod Kongeriget Norge (En kontraherende parts manglende opfyldelse af sine forpligtelser — direktiv 2002/91/EF om bygningers energimæssige ydeevne)

17.9.2009   
            
            
               DA
            
            
               Den Europæiske Unions Tidende
            
            
               C 224/19
            
         
      DOMSTOLENS DOM
   
   af 13. maj 2009
   i sag E-6/08
   EFTA-Tilsynsmyndigheden mod Kongeriget Norge
   
      (En kontraherende parts manglende opfyldelse af sine forpligtelser — direktiv 2002/91/EF om bygningers energimæssige ydeevne)
   
   2009/C 224/09
   I sag E-6/08, EFTA-Tilsynsmyndigheden mod Kongeriget Norge — ANMODNING om at få fastslået, at Kongeriget Norge ved inden for den foreskrevne frist ikke at have vedtaget eller underrettet EFTA-Tilsynsmyndigheden om de foranstaltninger, der er nødvendige for at gennemføre artikel 6-10 i den retsakt, der er nævnt i punkt 17 i bilag IV til aftalen om Det Europæiske Økonomiske Samarbejdsområde, dvs. Europa-Parlamentets og Rådets direktiv 2002/91/EF af 16. december 2002 om bygningers energimæssige ydeevne, som tilpasset til EØS-aftalen ved protokol 1 hertil, har tilsidesat sine forpligtelser i henhold til artikel 15, stk. 1, i denne retsakt og EØS-aftalens artikel 7 - har domstolen, bestående af: Carl Baudenbacher (præsident), Henrik Bull (dommer) og Thorgeir Örlygsson (refererende dommer), den 13. maj 2009 afsagt følgende dom:
   Domstolen fastslår følgende:
   
               1)
            
            
               Kongeriget Norge har ved inden for den foreskrevne frist ikke at have vedtaget de foranstaltninger, der er nødvendige for at gennemføre artikel 6-10 i Europa-Parlamentets og Rådets direktiv 2002/91/EF af 16. december 2002 om bygningers energimæssige ydeevne, tilsidesat sine forpligtelser i henhold til artikel 15, stk. 1, i denne retsakt og artikel 7 i EØS-aftalen.
            
         
               2)
            
            
               Kongeriget Norge tilpligtes at betale sagsomkostningerne.